मैं इंजीनियरिंग पृष्ठभूमि से थी, तो पूरे व्यवसाय चक्र और व्यवसाय प्रबंधन को समझना एक चुनौती थी। हेम्प के बारे में लोगों को विश्वास दिलाना भी आसान नहीं था, क्योंकि वे वास्तव में इसके लाभ के बारे में नहीं जानते थे। वर्तमान में हमारा पूरा फोकस ब्रांड, गुणवत्ता और नीतियों में सुधार पर है। हम तेजी से आगे बढ़ रहे हैं। मैं इसका फाइनेंस, बजट आदि संभालती हूं। इसके अलावा, हेम्प आधारित प्रोडक्ट्स के लिए एक रॉ-मैटीरियल सोर्सिंग प्लेटफॉर्म बनाने की कोशिश है, ताकि ब्यूटी उत्पाद बनाने वाली अन्य कंपनियों को भी यह उपलब्ध हो सके। उम्मीद है कि एक एकड़ में खेती से किसानों को सालाना डेढ़ से दो लाख रुपये का फायदा होगा। फसल होने पर उसे प्रॉसेस कर निर्माताओं को उपलब्ध कराएंगे।